รักแห่งสยาม
"รักแห่งสยาม" ออกฉายทั่วไปในโรงภาพยนตร์เมื่อวันที่ 22 พฤศจิกายน พ.ศ. 2550 จากจำนวนโรง 146 โรง โดยสัปดาห์แรกทำรายได้ 18.5 ล้านบาท ส่วนรายได้ในสัปดาห์ที่ 2 จากการที่ภาพยนตร์เรื่อง "โปงลางสะดิ้ง ลำซิ่งส่ายหน้า" เข้าในสัปดาห์นี้ ทำให้รายได้ในสัปดาห์ที่ 2 ของ"รักแห่งสยาม" น้อยลงกว่าการเปิดตัวกว่าครึ่ง แต่ก็ถือว่ากระแสยังดีอยู่ ทำรายได้ไปอีก 7.5 ล้านบาท และปิดรายได้รวมที่ 42 ล้านบาท
ฝัน-หวาน-อาย-จูบ
ทางผู้ใหญ่ในสหมงคลฟิล์ม ได้คิดที่จะมีโครงการที่จะรวมกันทำหนังของผู้กำกับหลาย ๆ คน โดยมีแนวความคิดเดียวกัน และหลังจากที่ประสบความสำเร็จจากภาพยนตร์เรื่อง "รักแห่งสยาม" จะได้แตกแนวความคิดนี้ออกมา จากนั้นผู้กำกับทั้ง 4 คนจึงได้มานั่งคุยกันโดยจะทำหนังคนละมุมมองกัน ชูเกียรติซึ่งมีเรื่องอยู่ในหัวชัดเจนอยู่แล้ว ที่อยากทำเป็นเรื่อง ความฝัน แนวแฟนตาซี (ธีมคือ Musical romance) ส่วน ปรัชญา อยากจะพูดเรื่องความรักที่มีมิติและเป็นมุมมองความรักที่โตที่สุดใน 4 เรื่อง ที่เกี่ยวกับสมองและความรู้สึก (ธีมคือ Magical romance) ส่วนอายมีธีมคือ Chemical romance และจูบมีธีมคือ Physical romance ด้วยความบังเอิญที่ชื่อเรื่องของแต่ละผู้กำกับเป็นพยางค์เดียวกันหมด จึงเป็นที่มาของชื่อเรื่อง "ฝัน-หวาน-อาย-จูบ"